laion/Wikipedia-Exotic huggingface dataset:
Umihana Čuvidina

Umihana Čuvidina (1794–1870), oli Bosnia luuletaja, esimene Bosnia naispoeet, kelle luuletused on tänapäevani säilinud. Umihana sündis aastal 1794 tänapäeva Bosnia ja Hertsegoviina aladel Sarajevos. Tema vanemad olid bosnialastest restoraniomanikud. Aastal 1813 kihlus ta Mujo Čamdži-bajraktari nime kandva mehega; see langes aga Esimese Serbia ülestõusu mahasurumisel. Umihana otsustas seepeale mitte kunagi abielluda; ühtlasi asus ta oma kihlatust ja tema kaassõduritest luuletusi kirjutama. Umihana lõi oma teosed lauldes esitamiseks – need on osa sevdalinkast, mis on üks Bosnia rahvamuusika vorme. Ainus teos, mis täiel määral on säilinud ja mille autorsuses ei kahelda, on "Sarajlije iđu na vojsku protiv Srbije". Umihana suri aastal 1870 Sarajevos, tema haua asukoht on teadmata. Aastal 1970 avati Sarajevos Umihana nime kandev algkool (Umihana Čuvidina Osnovna Škola). Aastal 2011 eraldasid Sarajevo linnavõimud 80 000 konverteeritavat marka luuletaja kodumaja ja selle ees oleva tänava rekonstrueerimiseks. Ainus täielikult säilinud teos, mille autorsus on kindel, on 79 värsiga teos "Sarajlije iđu na vojsku protiv Srbije" (Sarajevo mehed lähevad sõtta Serbia vastu). Teisi tuntumaid poeeme: "Žal za Čamdži Mujom" (Igatsedes Čamdži Mujot) "Čamdži Mujo i lijepa Uma" (Čamdži Mujo ja imekaunis Uma) "Arhiivikoopia". Originaali arhiivikoopia seisuga 10. jaanuar 2014. Vaadatud 29. mail 2016.{{netiviide}}: CS1 hooldus: arhiivikoopia kasutusel pealkirjana (link) [1] Voices in the Shadows: Women and Verbal Art in Serbia and Bosnia http://www.osuc.edu.ba/ "Dosta oštećenih kaldrma u Starom Gradu: Za sanaciju 80.000 KM". avaz.ba. 24. mai 2011 "Arhiivikoopia". Originaali arhiivikoopia seisuga 2. aprill 2018. Vaadatud 29. mail 2016.{{netiviide}}: CS1 hooldus: arhiivikoopia kasutusel pealkirjana (link)
Acciaroli

Acciaroli on küla ja osavald Itaalias Salerno provintsis Pollica vallas. Küla on tuntud kui pikaealisuse piirkond – seal on erakordselt palju rohkem kui 100-aastaseks elanud inimesi (umbes 300), kusjuures 20 protsenti neist on enam kui 110-aastased. Selline pikaealisus püsib hoolimata asjaolust, et paljud Acciaroli eakad suitsetavad või on ülekaalulised. Acciaroli saja-aastastel inimestel on teadaolevalt väga madal südamehaiguste ning Alzheimeri tõve määr.
Dariga Nazarbajeva

Dariga Nazarbajeva (kasahhi Дариға Нұрсұлтанқызы Назарбаева; sündinud 7. mail 1963 Temirtaus) on Kasahstani jurist ja poliitik, riigi esimese presidendi Nursultan Nazarbajevi tütar. Alates 20. märtsist 2019 2. maini 2020 oli ta Kasahstani parlamendi senati esimees. Dariga sündis aastal 1963 tänapäeva Kasahstani alal Temirtaus. Tema isa on president Nursultan Nazarbajev. Ta õppis Moskva ülikoolis ja Kasahstani Riiklikus Ülikoolis. Kodumaal juhatas ta riiklikku uudisteagentuuri Хабар. Aastal 2003 moodustas ta partei, mil nimeks Асар (Ühtsus). Aastal 2006 liitus partei teise parteiga, mil nimeks Отан (Isamaa, praegu kannab nime Nur Otan). 3. aprillil 2014 sai temast parlamendi alamkoja Mazhilise aseesimees. 11. septembril 2015 sai temast peaministri asetäitja. Dariga oli abielus endise asevälisministri Rahhat Älijeviga, kes hiljem pages riigist. Aastal 2007 nad lahutati. Älijevi väitel lahutati nad Nursultan Nazarbajevi käsul ja ilma tema nõusolekuta. Neil sündis kaks poega – Nurali ja Aisoultan – ning tütar Venera. Aastal 2003 sai temast vanaema, kui Nuralil sündis tütar Laura. Dariga on ka harrastuslaulja. Ta soovis konservatooriumis laulmist õppida, ent isa käsul jättis need õpingud pooleli. http://www.state.gov/r/pa/ei/bgn/5487.htm http://azertag.az/en/xeber/Kazakhstani_President_appoints_Dariga_Nazarbayeva_as_deputy_PM-884224 Қазақ Энциклопедиясы http://kommersant.ru/doc/2300865
Die Biene

Die Biene (eesti keeles 'mesilane') oli Rakveres (Wesenberg) välja antud saksakeelne mesinduse kuukiri. Ajakirja väljaandja ja toimetaja oli Harry Friedrichs. Ajakirja Die Biene ilmus 1925. aastal üks number.
Mars Express

Mars Express on Euroopa Kosmoseagentuuri (ESA) kosmosesond, mille eesmärgiks on uurida Marssi ja see on ESA esimene planeetidevaheline missioon. "Express" viitas algselt kiirusele ja efektiivsusele, millega sond ehitati, kuid hiljem lisandus sellele ka aeg, millega sond jõudis Maalt Marsi orbiidile. Sondi reisi Marsile lühendas tunduvalt asjaolu, et see startis ajal, kui Marsi ja Maa vaheline kaugus oli viimase 60 000 aasta väikseim. Kosmosesond Mars Express koosneb kahest osast: satelliidist Mars Express ja maandurist Beagle 2, mis laskus Marsi pinnale detsembris 2003. Maandur ei hakanud Marsi pinnal tööle, kuid satelliit on funktsioneerinud 2004. aasta algusest. Mars Express kaardistab Marsi pinda ja mineraale ning Marsi atmosfääri ringlust ja koostist. Kuna sond on olnud oodatust tunduvalt töökindlam ja saadetud info väga väärtuslik, on ESA sondi missiooni pikendanud 6 korda ja see on NASA 2001 Mars Odyssey järel vanim teenistuses olev Marssi uuriv kosmosesond. Space.com:European Space Agency's Mars Express Airbus Defence and Space:Mars Express – The first mission to the Red Planet ESA:Mars Express Fact Sheet NSSDC:Beagle 2 NSSDC:Mars Express The Listographer:The 7 Top Most Space Agencies of The World
Idiosünkraasia

Idiosünkraasia (kr sõnadest idios 'oma, era' + synkrasis 'segu,koostis'; ladina keeles idiosyncrasia) on kaasasündinud allergiataoline ülitundlikkus. Allergiataolise ülitundlikkuse all mõeldakse eelneva tundlikuks muutumiseta ja ilma antigeen-antikeha reaktsioonita ilmnevat organismi eripärast reageerimisviisi eri ainetele. Meditsiinis on mitteallergiline ülitundlikkus mõne toidu, ravimi, kemikaali jne suhtes. Allergoloogias on seda terminit kasutatud peamiselt seoses ravimainete põhjustatud mitteallergiliste reaktsioonidega, kuid tänapäeval on termin käibelt kadumas. "Meditsiinisõnastik" 288:2004. Eritoimetaja Maie Laaniste, keeletoimetaja Katrin Hallas, tõlkija Heli Kõiv,"Allergoloogia", lk 339, 2002, AS Medicina, ISBN 9985-829-40-9
Sighișoara ajalooline kesklinn

Sighișoara ajalooline kesklinn (prantsuse keeles Centre historique de Sighișoara, inglise keeles Historic Centre of Sighișoara, rumeenia keeles Centrul Istoric Sighișoara, ungari keeles Segesvár történelmi központja) on UNESCO maailmapärandi objekt nr 902 Transilvaanias, tänapäeva haldusjaotuse järgi Rumeenias Mureși maakonnas Sighișoara linnas. Maailmapärandi objekt on 12. sajandil Saksimaa väljarändajate (hiljem tuntud kui Transilvaania sakside) poolt asutatud ja 14.–18. sajandil välja ehitatud kindluslinn (ladina keeles Castrum Sex), millel oli sajandite jooksul oluline osa Kesk-Euroopa sõjanduses ja kaubanduses. Praegu on keskaegne kindluslinn Sighișoara ajalooline keskus. Objekti pindala on 33 ha (umbes 30% Tallinna vanalinna pindalast) ja selle kaitsetsooni pindala on 145 ha. Objekt kanti maailmapärandi loendisse 1999. aastal. Sighișoara ajalooline kesklinn on ka Rumeenia kultuurimälestis nr MS-II-a-A-15805. Tunnitorn Plekkseppade torn Lihunike torn Uute objektide lisamine Maailmapärandi objektide nimistusse. 2. detsember 1999 Mureși maakonna kultuurimälestised. Rumeenia keeles  Sighișoara ajalooline kesklinn – pildid, videod ja helifailid Wikimedia Commonsis Sighișoara ajalooline kesklinn UNESCO Maailmapärandi Komitee kodulehel. Prantsuse ja inglise keeles
MAVEN

Mars Atmosphere and Volatile EvolutioN Mission (MAVEN) on NASA kosmosesond, mille eesmärgiks on uurida Marsi atmosfääri ja teha kindlaks, vee ja tiheda atmosfääri kadumise põhjused. MAVEN startis Marsile 18. novembril 2013 ja saabus Marsi orbiidile 22. septembril 2014. 5. novembril 2015 teatas NASA MAVENi andmetele tuginedes, et Marsi atmosfääri kadumine suureneb tunduvalt päikesetormide ajal ja seetõttu arvatakse, et Marsi atmosfääri kadumise taga on päikesetuuled. ExoMars Trace Gas Orbiter Mars Express Mars Global Surveyor Mars Orbiter Mission JPL:NASA's Newest Mars Mission Spacecraft Enters Orbit around Red Planet NY Times:NASA Craft Is Orbiting Mars, to Study Its Air MAVEN Launch Photos: NASA Mars Orbiter Launches Toward Red Planet NASA Mars Exploration:MAVEN NASA:NASA Mission Reveals Speed of Solar Wind Stripping Martian Atmosphere Space.com:Mars Lost Atmosphere to Space as Life Took Hold on Earth
Kiilankur

Kiilankur (inglise keeles wedge anchor) on kinnitusvahend detailide kiireks ja tugevaks kinnitamiseks betooniga või muu kivimipõhise materjaliga. Kiilankrud on enamasti valmistatud roostevabast või tsingitud terasest, harvemal juhul süsinikterasest. Kiilankru paigaldamiseks puuritakse auk. Koonuseline ankrutipp hakkab ankru pingutamisel liikuma puuritud ava seina ja ankru vahele ning tekkiv hõõre ei lase ankrul avast väljuda. Puuritud auk peab olema kiilankruga samas läbimõõdus. Levinumad kasutuses olevad mõõtmed: M6, M8, M10, M12, M16 ja M20. Puuritakse vastava läbimõõduga auk Puuritud ava puhastatakse, näiteks suruõhu ja/või harjaga Kiilankur lüüakse kergelt avasse, kaitstes keeret mutriga Pingutatakse mutter (parima tulemuse saamiseks õige väändemomendiga) "Arhiivikoopia". Originaali arhiivikoopia seisuga 30. juuni 2016. Vaadatud 30. mail 2016.{{netiviide}}: CS1 hooldus: arhiivikoopia kasutusel pealkirjana (link) http://www.aripaev.ee/uudised/2009/05/18/kinnitusvahendi-valik-eeldab-kodutood http://www.wuerth.ee/public/files/Kiilankrud.pdf "Arhiivikoopia". Originaali arhiivikoopia seisuga 1. juuli 2016. Vaadatud 30. mail 2016.{{netiviide}}: CS1 hooldus: arhiivikoopia kasutusel pealkirjana (link)
Hirsutism

Hirsutism on liigne karvakasv naistel, põhjuseks hormoonregulatsiooni häired ajuripatsi, neerupealiste või munasarjade töös.
Türgi Kurdistan

Türgi Kurdistan (kurdi keeles Bakurê Kurdistanê) on tingliku nimetusega piirkond ida- ja kagu-Türgis, mis on asustatud kurdidega. Türgi Kurdistani mitteametlik pealinn on Diyarbakır. Iraagi Kurdistan Iraani Kurdistan Süüria Kurdistan
Albaania vürstkond (keskaegne)

See artikkel räägib keskaegsest Albaania vürstkonnast. 20. sajandi vürstkonna kohta vaata artiklit Albaania vürstkond. Albaania vürstkond (1368–1392) oli pärast Albaania kuningriigi lammutamist Karl Topia poolt moodustatud vürstkond. Vürstkond käis Topia ja Balša perekondade vahel käest kätte aastani 1392, kui Durrësi annekteeris Veneetsia vabariik. Karl Topia esimest korda (1368–1382) Balša II (1382–85) Karl Topia teist korda (1385–1387) Gjergj Topia (1387–1392) Aastal 1358 tõusis Karl Anjou dünastia võimu vastu ning tõrjus nad Epeirosest ja Albaaniast välja kuni Durrësini. Ta valitses aastatel 1358 kuni 1368 paljude Kesk-Albaania osade üle ja kutsus end Princeps Albaniae. Aastast 1362 püüdis Karl end sisse seada Durrësis, mis oli hertsoginna Giovanna valduses. Esimene, kindlasti edutu piiramine kestis aprillist 1362 maini 1363. Siis tõmbas Topia oma väed tagasi, mis olid haiguste tõttu nõrgenenud. Alles aastal 1367 suutis Karl Durrësi vallutada, olles vahepeal saavutanud veneetslaste vaikiva nõusoleku oma kavale teha tähtis sadam oma residentsiks. Karl saavutas Durrësis kontrolli aastal 1368, mis oli sealse Anjou kuningriigi viimane jäänuk. See sündmus põhjustas Albaania kuningriigi lõpu. Balša II tegi neljanda katse vallutada Durrës, tähtis äri- ja strateegiline keskus, mida valitses rivaal Karl Topia. Aastal 1382 alustas Balša II sõda ja hõivas Durrësi. Aastal 1385 pöördus võidetud Karl Topia Murad I poole abi saamiseks rivaali Balša vastu Zeta vürstkonnast. See oli võrdne Osmanite riigi kutsumisega Albaaniasse, et aidata tal võita oma Balša rivaale. See katse põhjustas Hayreddin paša juhitud Osmanite väe kiire marsi Albaaniasse piki Via Egnatiat. Osmanite vägi haaras Balša ümber, tekitades raskeid kaotusi Balša II väele. Balša II ise tapeti aastal 1385 Savra lahingus (serbia: Saurijsko Polje) Lushnja lähedal, mis lõpetas Balša perekonna valitsemise Durrësis. Aastal 1392 langes Albaania vürstkond Veneetsia vabariigi kätte. Albaania vürstkonnad Albaania ajalugu
Airy-0

Airy-0 on Marsi kraater, mille järgi määrati Marsi algmeridiaan. Kraater on umbes poole kilomeetri laiune ja asub Sinus Meridianis. Kraater valiti välja kosmosesondide Mariner 6 ja 7 saadetud piltide abil. Airy-0 nimetati Briti astronoomi Sir George Biddell Airy auks, kes 1850. aastal ehitas Greenwichi teleskoobi, mille järgi määrati Maa algmeridiaan. "The location of Airy-0, the Mars prime meridian reference, from stereo photogrammetric processing of THEMIS IR imaging and digital elevation data". experts.asu. Vaadatud 14. oktoober 2017. "PIA03207: The Martian Prime Meridian -- Longitude "Zero"". JPL Photojournal. Vaadatud 14. oktoober 2017.
Skopje Ohridi Püha Klimenti kirik

Skopje Ohridi Püha Klimenti kirik (makedoonia keeles Црква „Св. Климент Охридски") on Makedoonia Õigeusu Kiriku Skopje piiskopkonna katedraal Põhja-Makedoonias Skopje linnas Centari linnaosas. Kirik asub aadressil бул. Св. К. Охридски бб. Brutalistlik hoone on rotund mõõtmetega 36 m × 36 m. Kirik koosneb vaid kuplitest ja kaartest. Keskmise kupli pindala on 650 m². Peakirik on pühitsetud Ohridi pühale Klimentile ja alumine kirik Jumalaemale. Üks kiriku kabeleist on pühitsetud Helenale ja Constantinusele, teine aga pühale Minale. Kirik mahutab kuni 6000 inimest. Keskmise kupli all on 3,5 meetri kõrgune peapiiskopi troon. Ikonostaasis asuvad ikoonid maalisid Gjorgji Danevski ja Spase Spirovski, kirikus asuvad freskod maalis Jovan Petrov. Kristust ja prohveteid kujutaval freskol on prohveteid kujutatud ebatraditsiooniliselt istuvas asendis (tavapäraselt on neid kujutatud seisvatena). Kirikuhoovis asub 45 meetri kõrgune kellatorn. Seal paiknevad kolm Austrias valatud kella - esimene neist on 1000, teine 500, kolmas aga 300 kilogrammi raskune. Kirikuhoovis asub ka purskkaev, mille rajas kingitusena kohalik islamiusuliste kogukond. Samuti asub kiriku juures mälestussammas Dositheos II auks. Katedraali ehitus algas aastal 1972. Arhitekt oli Slavko Brezovski. Hoone pühitseti sisse 12. augustil 1990, kiriku nimipühaku Ohridi püha Klimenti 1150. sünniaastapäeval. Hoone valmis järgmisel aastal. Dositheos II kuju kiriku juures Kiriku sisevaade Kiriku peakuppel http://www.macedonia.co.uk/client/index1.aspx?page=388 "Arhiivikoopia" (PDF). Originaali (PDF) arhiivikoopia seisuga 17. märts 2016. Vaadatud 30. mail 2016.{{netiviide}}: CS1 hooldus: arhiivikoopia kasutusel pealkirjana (link)  Skopje Ohridi Püha Klimenti kirik – pildid, videod ja helifailid Wikimedia Commonsis
Kärt Kross

Kärt Kross-Merilo (neiuna Kärt Hansberg; sündinud 1. jaanuaril 1968) on eesti näitleja. Ta on mänginud telesarjades "Kelgukoerad", "Brigaad 3", "Kartulid ja apelsinid" ning filmides "Ameerika mäed", "Lammas all paremas nurgas", "Tants aurukatla ümber", "Saja aasta pärast mais", "Puud olid ..." ja "Waba Riik" Päring Eesti Filmi Andmebaasis Päring inforegister.ee andmebaasis[alaline kõdulink] Ta oli aastani 2014 abielus Märten Krossiga, abielust sündis kaks tütart ja poeg. Kärt Kross andmekogus IMDb (inglise)
Lõõtsavägilased

Lõõtsavägilased on 2014. aastal loodud eesti rahvamuusikaansambel. Lõõtsavägilaste alguseks saab lugeda seda, kui Untsakatest tuntud Margus Põldsepp pani 2013. aasta detsembris kokku enda juures lisapillina lõõtsa õppinud õpilaste (Andres Eelmaa, Rasmus Kadaja, Tobias Tae) ansambli. Ansambel tehti mõttega, et õpilased saaksid kogemuse ja tunnetuse, kuidas on ansamblis mängida. Ootamatult hakkas ansambli tegevus aga nii kiiresti edasi arenema, et väike projekt kasvas suureks. 29. jaanuaril 2014 tegid Lõõtsavägilased oma esimese proovi Karksi-Nuia Muusikakoolis. Esimesel aastal kandis ansambel nime Karksi-Nuia Muusikakooli Lõõtsaansambel, kuid suvel muudeti nimi Lõõtsavägilasteks. Esimesed pool aastat õpiti ainult pillilugusid, kuid seejärel hakati rohkem rõhku panema laulumisele. Esimestel aastatel võis laval näha ainult nelja lõõtspilli, kuid 2017. aastal vahetas ansambli solist Andres Eelmaa oma põhipilli basskitarri vastu, et anda ansamblile juurde rohkem kõlavärvi. 2019. aasta jaanuaris liitus ansambliga Ott-Mait Põldsepp, kes mängib kitarri ja mandoliini. Lõõtsavägilased mängivad põhiliselt rahva- ja pärimusmuusikat. Viie aasta jooksul on ansambel andnud juba üle 600 kontsert-esinemise. Samuti on Lõõtsavägilased esinenud kõikidel suurematel folkfestivalidel üle Eesti ning teinud koostööd näiteks Untsakate, Zetode, Jaan Pehki, Hardi Volmeri ja Metsatölluga. Lõõtsavägilased on võitnud 2015. aastal Etnokulbi ("Uustulnuk pärimusmuusikas"), Viljandimaa Kultuurkapitali aastapreemia 2015, ERRS Lokulaua 2015. aastal ning 2018. aastal Raadio Elmari aasta loo auhinna looga "Kui laubä õhta jõudis". Andres Eelmaa – basskitarr, laul Ott-Mait Põldsepp – akustiline kitarr, mandoliin, laul Rasmus Kadaja – eesti lõõtspill, karmoška, laul Margus Põldsepp – eesti lõõtspill, karmoška, laul Tobias Tae – eesti lõõtspill, karmoška, laul Georg-Rasmus Mäe – helirežii Albumid "Meie noor ja tormiline veri" (2015) "Edimise numre miis" (2016) "#Kolmaz" (2018) "Pidu kodun" (2019) "Lõõtsavägilased" (2022) Singlid "Edimise numre miis" (2016) "Vanapoisi reinlender" (2017) "Kui laubä õhta jõudis" (2018) "Ära sinä võtku pikka naist" (2019) "Sabalugu" (2020) "Kippar Kliiverpoom"(2022) "Trellid ees" (2023) www.lootsavagilased.ee
Valea Viilori kindluskirik

Valea Viilori kindluskirik (rumeenia Biserica evanghelică din Valea Viilor) on kindluskirik Transilvaanias, tänapäeva haldusjaotuse järgi Rumeenias Sibiu maakonna Valea Viilori vallas Valea Viilori asulas. Kiriku ehitasid 14. sajandil Transilvaania saksid gooti stiilis basiilikana. Arheoloogilistel kaevamistel 1970. aastal leiti kiriku põhjaküljelt mingi varasema kiriku jäänused, kuid sellest pole midagi rohkemat teada. 15. sajandi lõpu ja 16. sajandi alguse ehitustöödega sai kirik tänasega sarnase väljanägemise ja mahu. Barokne altar on pärit 1779. aastast (meister Stephan Folbarth) ja kantsli kõlaräästas 1746. aastast. Liivakivist ristimiskivi on pärit 16. sajandi I poolest. Üks kirikupink aastast 1528 esindab stiililist üleminekut gootikalt renessansile. Orel (meister Melchior Achs) on pärit aastatest 1807–1808, oreliprospekt on kullatud 1826. aastal. Kirikuhoone pealöövi lael on kaitsekorrus, kooritornil on isegi kolm kaitsekorrust. Ka kirikuhoone põhja- ja lõunasissepääs on tugevdatud kaitseehitistega (langevõre jms). Kooris asub kaev. Kiriku ansamblisse kuuluvad ka välised kindlusehitised (ringmüür, neli torni, sealhulgas üks väravatorn jpm), mis kokku moodustavad linnuse. Kirik on pühitsetud Peetrusele. 1939. aastal oli luteri koguduses 928 inimest, 2004. aastal aga ainult 20 inimest. Kiriku ansambel (rumeenia Ansamblul bisericii evanghelice fortificate) on Rumeenia kultuurimälestis nr SB-II-a-A-12582. Valea Viilori kindluskirik ja seda ümbritsev hiliskeskaegne asula on UNESCO maailmapärandi osa Rumeenias asuvast pärandist ja selle objektist nr 596. Fotod: Robert Treufeldt, 19. mai 2011 Loodevaade kirikule väljastpoolt müüri Kindluskiriku läänevaade Vaade peatornist itta kooritornile Kooritorni põhjakülje mašikulii Põhjakülje kirikuukse langevõre Valea Viilori luteri kindluskirik lehel Biserici.org. Rumeenia keeles Sibiu maakonna kultuurimälestised. Rumeenia keeles
Karl August von Bergen

Karl August von Bergen (ka Carl August von Bergen; 11. august 1704 Frankfurt Oderi ääres – 7. august 1759 Frankfurt Oderi ääres) oli saksa anatoom ja botaanik. Tema järgi on nimetatud bergeenia.
Tallinna Sotsiaal- ja Tervishoiuamet

Tallinna Sotsiaal- ja Tervishoiuamet on Tallinna linna ametiasutus, mis asub aadressil Endla 8. Ameti tegevusvaldkonnad on Tallinna linnas sotsiaalhoolekande koordineerimine ja korraldamine ning Tallinna elanike haiguste ennetamisele ja tervise edendamisele suunatud tegevuse korraldamine ja koordineerimine. Ameti juhataja on Raimo Saadi. Amet täidab järgmisi ülesandeid: hoiab ja parandab Tallinna elanike elukvaliteeti ning nende toimetulekut ja osalemist ühiskonnas; kavandab ja korraldab sotsiaalhoolekannet ja teavitab linlasi ja organisatsioone abi saamise võimalustest; planeerib ja viib ellu sotsiaalhoolekande ja tervisedenduse projekte; korraldab sotsiaalhoolekande, tervishoiu ja tervisedenduse teemadel seminare, konverentse ja teabepäevi; nõustab sotsiaalhoolekande korraldamisel linnaosavalitsuste sotsiaalhoolekande osakondi ja hoolekandeasutusi; teostab eestkostet Tallinna linna eestkostel olevate täisealiste inimeste üle; haldab ja korraldab alaealise eestkostetava nimel linnaosa valitsuse ettepanekul selliseid tehinguid, mille tegemiseks on perekonnaseaduse järgi vaja kohtu nõusolekut. Tallinna Perekeskus Põhimäärus Tallinna Sotsiaal- ja Tervishoiuamet "Tallinna Sotsiaal- ja Tervishoiuameti põhimäärus–Riigi Teataja". www.riigiteataja.ee. Vaadatud 18. detsembril 2023.
Valli baar

Valli baar on baar Tallinnas aadressil Müürivahe 16. Valli baari sisekujundus on tõenäoliselt loodud 1970. aastate algul ning see on tunnistatud kultuurimälestiseks. Valli baarist ja selle külastajatest on 2008. aastal valminud Peeter Sauteri ja Manfred Vainokivi dokumentaalfilm "Valli baar". 28313 Valli baari interjöörid Kultuurimälestiste register (vaadatud 31. mail 2016). Valli baar (2008) Eesti filmi andmebaasis (vaadatud 31. mail 2016). Kristiina Davidjants. Legendaarne Valli baar sumiseb eilsest kinolinal Eesti Päevaleht, 13. november 2008
Aprill

Aprill on Gregoriuse kalendris aasta neljas kuu. Selles on 30 päeva. Aprill oli Vana-Roomas aastani 154 eKr aasta teine kuu. Nimetus tuleb ladinakeelsest nimetusest Aprilis ja tähendab arvatavasti 'avav'. Aprill, mai ja juuni tähendasid (vist etruskidelt laenatuna) ka idanemist, kasvamist ja noorust. Aprilli rahvapärased nimetused on jürikuu, mahlakuu, sulakuu; harvemini kasutatavad on puhkekuu ehk puhkemiskuu, poolikuu (tähendus teadmata) ja lihavõttekuu. Karjalaskepäev – 1. aprill Künnipäev – 14. aprill Jüripäev – 23. aprill Markusepäev – 25. aprill Aasta päevad Mall Hiiemäe. Pühad ja argised ajad rahvakalendris. Tallinn, Varrak 2010, lk 98.
Bergeenia

Bergeenia (Bergenia), badaan, on kivirikuliste (Saxifragaceae) sugukonda kuuluv püsilill. Bergeenia on saanud nime saksa botaaniku Karl August von Bergeni järgi. Bergeenia levinumad liigid on südajalehine bergeenia (Bergenia cordifolia) ja kahelehine bergeenia (Bergenia crassifolia), millel on mitmeid sorte. Astrid Lepik „Algajale aednikule sobib püsililleks bergeenia”, Maakodu, 14. aprill 2010 (vaadatud 31. mail 2016)
Ellen Tamm

Ellen Tamm (neiuna Ellen Linno; 30. detsember 1927 – 25. veebruar 2018) oli eesti ehtekunstnik ja kunstipedagoog. Ta lõpetas aastal 1945 Tallinna 10. Keskkooli. Aastal 1948 astus ta Tallinna Riiklikku Tarbekunsti Instituuti, kuid lõpetas aastal 1954 ERKI metallehistöö erialal. Ta töötas aastatel 1954–1957 Tallinnas Kunstsarvetehases. Aastatel 1957–1983 töötas ta ERKI-s õppejõuna ja aastatel 1983–1989 meistrina. 2006 – Valgetähe IV klassi teenetemärk Eesti riiklike teenetemärkide kavaleride andmebaas presidendi kantselei kodulehel (president.ee). President Rüütel annab riikliku aumärgi 834 inimesele, Õhtuleht, 8. veebruar 2006.
Clash Royale

"Clash Royale" on mobiiltelefonis mängitav strateegiamäng, mille tootis ja 2. märtsil 2016 avaldas Supercell. Mäng sarnaneb mänguga "Clash of Clans". Maailma esimene "Clash Royale" turniir toimus Soomes Helsingis. Clash Royale on kaardimäng, kus tuleb rünnata oma võitlejatega vastase torne. Mängus saab avada uusi võitlejaid avades kirste. Mängu eesmärk on saada võimalikult palju karikaid, neid saab mänge võites
Kató Lomb

Kató Lomb (sünninimega Katalin Szilárd; 8. veebruar 1909 Pécs – 9. juuni 2003 Budapest) oli ungari polüglott, tõlk ja tõlkija. Ta oli üks maailma esimesi sünkroontõlke. Eesti keeles on ilmunud tema raamat "Kuidas ma keeli õpin ehk kuutteist keelt oskava tõlgi märkmed" (originaalis "Így tanulok nyelveket. Egy tizenhat nyelvű tolmács feljegyzései", ungari keelest tõlkinud Sander Liivak; Tallinn: Verb, 2016).